**ФАКУЛТЕТ ОРГАНИЗАЦИОНИХ НАУКА**

**УНИВЕРЗИТЕТ У БЕОГРАДУ**

**Јове Илића 154, Београд**

ИЗБОРНОМ ВЕЋУ И ДЕКАНУ

ФАКУЛТЕТА ОРГАНИЗАЦИОНИХ НАУКА УНИВЕРЗИТЕТА У БЕОГРАДУ

Извештај Комисије о пријављеним кандидатима за избор у звање асистента за ужу

научну област Менаџмент и управљање пројектима

Одлуком Изборног већа Факултета организационих наука **05-02 бр. 4/5 од 30.01.2025. године** именовани смо за чланове Комисије за припрему Извештаја за избор **једног сарадника у звање асистента**, на одређено време од три године, са пуним радним временом, за ужу научну област **Менаџмент и управљање пројектима**.

Комисија у саставу:

1. др Драган Бјелица, ванредни професор, Факултет организационих наука, председник комисије
2. др Зорица Митровић, доцент, Факултет организационих наука, члан комисије
3. др Небојша Бојовић, редовни професор, Саобраћајни факултет, члан комисије

након увида у конкурсни материјал, упућује Декану и Изборном већу следећи

**ИЗВЕШТАЈ**

Конкурс за избор једног сарадника у звање асистента, на одређено време од три године са пуним радним временом, за ужу научну област Менаџмент и управљање пројектима, на Факултету организационих наука Универзитета у Београду, објављен је у листу “Послови” Националне службе за запошљавање бр. 1131 од 12.02.2025. године са роком трајања од 15 дана.

У предвиђеном року пријавиo се један кандидат: **Петар Станимировић**.

**ПОДАЦИ О КАНДИДАТУ – ПЕТАР СТАНИМИРОВИЋ**

1. **Биографски подаци**

**Петар Станимировић** рођен је 12.11.1998. године у Чачку. У Београду, 2013. године завршава основну школу „Душко Радовић“ као вуковац. Природно-математички смер у Деветој гимназији „Михаило Петровић Алас“ завршава 2017. године, такође као вуковац. У јулу, исте године уписује Факултет организационих наука, Универзитета у Београду, студијски програм Менаџмент и организација, смер Менаџмент. Просечна оцена постигнута током основних студија износи 9,59. Завршни рад на тему „Оцена оправданости инвестиционих пројеката у области културе и туризма“ Петар је одбранио оценом 10. У октобру, 2021. године уписује мастер академске студије на Факултету организационих наука, Универзитета у Београду, студијски програм Организација пословних система и завршава их у октобру 2022. године са просечном оценом 9,86. Завршни мастер рад на тему „Пројектовање организације и планирање пословања предузетничког инкубатора на високошколској установи“ је одбранио највишом оценом 10.

У октобру, 2022. године уписује још једне мастер академске студије на Факултету организационих наука, Универзитета у Београду, али овог пута студијски програм Управљање пројектима и инвестицијама и завршава их у септембру 2024. године са просечном оценом 9,57. Завршни мастер рад на тему „Утицај коришћења софтверских алата за управљање пројектима на постизање општег успеха пројекта“ је одбранио највишом оценом 10. Од октобра 2023. године Петар је студент докторских академских студија на Факултету организационих наука и похађа студијски програм Менаџмент и организација.

Од 2018-2022. године Петар је био активан члан студентске организације „ФОН-ов центар за развој каријере“. Током свог чланства у поменутој организацији, учествовао је у реализацији пројекта на тему каријерног развоја младих и стручног усавршавања у области ИТ-ја и менаџмента, а у периоду 2020-2022. године је био председник ове организације. Поред студентског активизма, Петар се бави спортом и до 2021. године је играо фудбал за аматерски фудбалски клуб „Нови Београд“ када постаје тренер и координатор млађих категорија у истом клубу.

Током својих основних и мастер студија Петар је био носилац стипендије „Доситеја“ Фонда за младе таленте за основне и мастер студије, али и републичке стипендије Министарства просвете, науке и технолошког развоја. Петар течно говори и пише на енглеском језику и има основно знање из фрацуског језика.

Од октобра 2021. године до јуна 2022. године је био ангажован као сарадник у настави ван радног односа, а од 15. јуна 2022. године и као сарадник у настави у радном односу на Катедри за менаџмент и управљање пројектима Факултета организационих наука. Од 2022. године додатно је ангажована у оквиру Центра за професионалну сертификацију менаџера на Факултету организационих наука.

Петар Станимировић исказује интересовање за научно-истраживачки рад. У претходном периоду објавио је 15 радова публикованих у релевантним научним часописима, монографијама и зборницима са конференција, од чега је један рад категорије М14, по један из категорија М51, М44 и М63, три из категорије М34, али и 8 радова категорије М33.

Петар је до сада био ангажован на 19 пројеката, који укључују његово ангажовање као члана тима, пројектног координатора или пројектног менаџера. Поред тога од 2023. године Петар је ангажован и као ментор студентским стартапима са Факултета организационих наука у оквиру пројекта „Предузми идеју“.

У оквиру стручног усавршавања, Петар је похађао, у Литванији, курс из области одрживог управљања пројектима у оквиру Еразмус+ пројекта „ПАСГОП (енг. *Projectification and Sustainable Governance of Projects*)“, као и бројне обуке и семинаре из стратешког менаџмента, управљања пројектима и коришћења софтверских алата за управљање пројектима: КликАп (енг. *ClickUp*), МС Проџект (енг. *MS Project*), Џира (енг. *Jira*) и СмартШит (енг. *SmartSheet*).

1. **Наставне активности**

Петар Станимировић је у претходном периоду био ангажован на извођењу следећих предмета Катедре за менаџмент и управљање пројектима:

* Менаџмент,
* Управљање пројектима,
* Стратешки менаџмент,
* Методе и технике управљања пројектима,
* Софтверска подршка управљању пројектима.

У свом досадашњем раду, Петар Станимировић је извршавао све своје наставне обавезе и активно радио на унапређењу наставног материјала и вежби. На студентским анкетама оцењен је високим просечним оценама.

|  |  |  |
| --- | --- | --- |
| Семестар | Број испитаника | Пондерисана просечна оцена |
| Зимски семестар 2021/22 | 59 | 4,93 |
| Летњи семестар 2021/22 | 62 | 4,90 |
| Зимски семестар 2022/23 | 256 | 4,83 |
| Летњи семестар 2022/23 | 64 | 4,92 |
| Зимски семестар 2023/24 | 288 | 4,43 |
| Летњи семестар 2023/24 | 44 | 4,88 |

1. **Научни и стручни радови**

Петар Станимировић је објавио укупно 15 научних радова у следећим категоријама:

**Kатегорија М10: поглавља у монографијама од међународног значаја**

* Petrović, D., Mitrović, Z., **Stanimirović, P.** (2023) Conceptual Framework for Measuring the Success of Digital Transformation Projects*. XVII International Symposium Sustainable Business Management and Digital Transformation: Challenges and Opportunities in the Post-COVID Era.* (pp. 316-326). Belgrade, Serbia: Springer International Publishing. ISBN 978-3-031-18644-8 **[М14]**

**Категорија М30: радови објављени у зборницима са међународних скупова**

* **Stanimirović, P.**, Borozan, T., & Petrović, D. (2024, May 10–11). Unveiling the green potential: Exploring sustainable value creation in Serbia’s sharing economy. In M. Maričić, V. Jeremić, & N. Zornić (Eds.), *Proceedings of the First International Conference on Sharing Economy and Contemporary Business Models: Theory and Practice, IC-SHARE 2024* (pp. 31–36). Belgrade, Serbia. https://doi.org/10.62863/UUFW1584 **[М33]**
* Borozan, T., Đorđević Tomić, A., & **Stanimirović, P**. (2024, May 10–11). Crowdfunding and entrepreneurial drive: A new paradigm in the sharing economy. In M. Maričić, V. Jeremić, & N. Zornić (Eds.), *Proceedings of the First International Conference on Sharing Economy and Contemporary Business Models: Theory and Practice, IC-SHARE 2024* (pp. 47–52). Belgrade, Serbia. https://doi.org/10.62863/ASAP7604 **[М33]**
* Bjelica, D., Petrović, D. & **Stanimirović, P.** (2024). Youth Project Engagement: The Role Of Educational Institutional Support. *XIX International Symposium SymOrg 2024 - Unlocking The Hidden Potentials Of Organization Through Merging Of Humans And Digitals*. (pp. 813 – 817) Zlatibor, Serbia, 12 -15 June 2024: Faculty of Organizational Sciences, University of Belgrade. ISBN 978-86-7680-464-1 **[М33]**
* **Stanimirović, P.**, Petrović, K., Borozan, T., & Radojičić, M. (2023, November 6–7). Project management software: Catalyst or constraint? *In Proceedings of the XIV Conference of Business and Science SPIN’23: Digital and Green Economy Development* (pp. 916–924). Belgrade, Serbia. **[М33]**
* Borozan, T., Marković, G., & **Stanimirović, P.** (2023, November 6–7). Navigating project success: A deep dive into the influence of MS Project. In Proceedings of the XIV Conference of Business and Science SPIN’23: Digital and Green Economy Development (pp. 889–897). Belgrade, Serbia. **[М33]**
* Rakićević, Z., Rakićević, J.,& **Stanimirović, P.** (2023). Small Family Farms In The Republic Of Serbia - Analysis Of Entrepreneurial Orientation And The Need For Support. In *6th International Symposium on Agricultural Engineering (ISAE 2023)*. (pp. 455-466), 19th–21st Oct 2023, University of Belgrade - Faculty of Agriculture, Institute for Agricultural Engineering, Belgrade–Zemun, Serbia. ISBN 978-86-7834-427-5 **[М33]**
* Rakićević, Z., Rakićević, J.,& **Stanimirović, P.** (2023). Entrepreneurial Orientation of Family Farms in the Republic of Serbia – Analysis and Detection of Directions for Support. In Book of Abstracts from the *6th International Symposium on Agricultural Engineering (ISAE 2023).* (pp. 76-77), 19th–21st Oct 2023, University of Belgrade - Faculty of Agriculture, Institute for Agricultural Engineering, Belgrade–Zemun, Serbia. ISBN: 978-86-7834-423-7 **[М34]**
* **Stanimirović, P.**, Borozan, T., Radojičić, M., & Djordjević Tomić, A. (2023). Project management software tools: One step closer to UN sustainable development goals. *In 2023 3rd International Conference on Electrical, Computer, Communications and Mechatronics Engineering (ICECCME)* (pp. 1–5). IEEE. Tenerife, Spain. ISBN: 979-8-3503-2297-2; Print on Demand (PoD) ISBN: 979-8-3503-2298-9 **[М33]**
* Petrović, D., Mitrović, Z., **Stanimirović, P.** (2022) Measuring the Success of Digital Transformation Projects. Book of abstracts *XVII International Symposium Sustainable Business Management and Digital Transformation: Challenges and Opportunities in the Post-COVID Era*, (pp. 256-257). Belgrade, Serbia, 11-14. June: Faculty of Organizational Sciences, University of Belgrade. ISBN 978-86-7680-411-5 **[М34]**
* Petrović, D., **Stanimirović, P.**, Gligorijević, A. V. (2022) Feasibility Assessment of Digital Transformation Projects in Agriculture. Book of abstracts *XVII International Symposium Sustainable Business Management and Digital Transformation: Challenges and Opportunities in the Post-COVID Era*, (pp. 252-253). Belgrade, Serbia, 11-14. June: Faculty of Organizational Sciences, University of Belgrade. ISBN 978-86-7680-411-5 **[М34]**
* **Stanimirović, P.**, Djordjević, A., & Borozan, T. (2022). Online education as a development opportunity for higher education institutions. *In 41st International Conference on Organizational Science Development: Society’s Challenges for Organizational Opportunities* (pp. 917–932). Portorož, Slovenia: Faculty of Organizational Sciences, University of Maribor. ISBN: 978-961-286-583-2 **[М33]**

**Категорија М40: поглавља у монографијама националног значаја**

* Petrović, D., **Stanimirović, P.**, Gligorijević, A. V. (2023) Izazovi u upravljanju projektima digitalizacije u poljoprivredi. *Održivo upravljanje poslovanjem: inovacije, softver i komunikacije*, (pp. 31-51). Univerzitet u Beogradu – Fakultet organizacionih nauka, Beograd. ISBN 978-86-7680-423-8 **[М44]**

**Категорија М50: радови објављени у часописима националног значаја**

* Petrović, D., **Stanimirović, P.**, Gligorijević, A. V. (2022) Značaj projekata digitalne transformacije u poljoprivredi i izazovi njihove ocene opravdanosti. *Tehnika – Menadžment*, 71, broj 6, (pp. 767-773). Savez inženjera i tehničara Srbije, Beograd. DOI: 10.5937/tehnika2206767P, ISSN 0040-2176 **[М51]**

**Категорија М60: радови објављени у зборницима са скупова од националног значаја**

* **Stanimirović P.**, Mihić M., Petrović, D. (2021) Značaj i ocena projekata iz oblasti kulturnog turizma. XIII Skup privrednika i naučnika SPIN ’21 - „Industrija 4.0. - mogućnosti, izazovi i rešenja za digitalnu transformaciju privrede“, (str.280-289). Beograd, 8-9. nov 2021: Fakultet organizacionih nauka i Privredna komora Srbije. ISBN: 978-86-7680-396-5 **[М63]**

1. **Пројекти**

Петар Станимировић је био ангажован на 19 пројеката у претходном периоду, у питању су комерцијални пројекти, интерни пројекти Факултета организационих наука, обуке и пројекти организације специјалних догађаја.

Комерцијални пројекти:

* 2024. „Развој апликације *HeR - ToolBox* за управљање резистентношћу корова на хербициде“, Пољопривредни факултет Универзитета у Београду и Иновациони фонд Републике Србије;
* 2024. „Израда каталога процеса Републичке изборне комисије Републике Србије“, Народна скупштина Србије – Републичка изборна комисија (РИК);
* 2024. „Стратегије електронских комуникација у Републици Србији за период 2025-2030. године“, Министарство информисања и телекомуникација и НАЛЕД;
* 2023-2024. „Израда прединвестиционе студије оправданости оснивања високошколске установе у граду Пироту“, Факултет организационих наука;
* 2023. „Плана развоја Општине Стари град за период 2023-2030. године“, Општина Стари град;
* 2023. „Science and Technology Park (STP) Belgrade - Phase II - Feasibility study report“, Министарство за јавна улагања Републике Србије;
* 2023. „Развој система за извештавање, планирање и праћење пројеката АКЗ сектора компаније Јадран Градња д.о.о.“, Јадран Градња д.о.о., Београд;
* 2022. „Успостављање система управљања отвореним подацима у Републици Србији“, Министарство информисања и телекомуникација Републике Србије.

Интерни пројекти:

* 2024-2025. – Пројектни менаџер на пројекту „ДВ ФОН2 – Побољшање функционалности и видљивости ДВ-ФОН платформе“, иницијатива: „ФОН идеје“, Факултет организационих наука Универзитета у Београду;
* 2024. – Члан пројектног тима на пројекту „*FON Project Management Forum“,* Факултет организационих наука;
* 2024. Пројектни координатор „*Scrum driven Java*“ у оквиру кога помаже студентима информационих система и технологија у развоју апликацијаa пружајући смернице о примени *Scrum* методологије;
* 2023. Пројектни менаџер на пројекту „ДВ ФОН – Дигитализација визиткартица запослених ФОН-а“, Факултет организационих наука Универзитета у Београду;
* 2023. Члан пројектног тима на пројекту „*FON Project Management Forum“,* Факултет организационих наука;
* 2022. Израда „Стратегије развоја Факултета организационих наука“, Факултет организационих наука.

Обуке:

* 2024. „Примена МS Project-а у образовним компанијама“. Центар за креативно лидерство, Абу Даби;
* 2024. „Управљање пројектима у јавном сектору и локалним самоуправама у Републици Србији“, Министарство грађевинарства, саобраћаја и инфраструктуре Републике Србије;
* 2023. „Управљање пројектима и ресурсима компаније Саутер Србија у *МS Project*-у“, Sauter Building Control, Србија.

Организација специјалних догађаја:

* 2024. Организација конференције XIX International Symposium: Unlocking The Hidden Potentials Of Organization Through Merging Of Humans And Digitals (Symorg 2024), Факултет организационих наука;
* 2023. Организација Првог AI MasterClass-а: „Regulisanje veštačke inteligencije: Pravni i etički izazovi“, Факултет организационих наука.

**МИШЉЕЊЕ И ПРЕДЛОГ КОМИСИЈЕ**

На основу увида у достављену документацију, Комисија је утврдила да се на конкурс у предвиђеном року пријавио један кандидат: Петар Станимировић. Кандидат је доставио све што је предвиђено конкурсом и утврђено је да испуњава услове прописане Законом о високом образовању и Статутом Факултета организационих наука.

Комисија истиче да је Петар Станимировић у досадашњем раду на Факултету организационих наука показао одличне резултате на наставним активностима, што потврђују и оцене остварене на анкетама за вредновање педагошког рада. У досадашњем раду, Петар Станимировић је на Факултету организационих наука одговорно испуњавао сва сарадничка задужења на Катедри за менаџмент и управљање пројектима. Показао је склоности ка научно-истраживачком раду и поседује практично искуство у примени знања из уже научне области Менаџмент и управљање пројектима.

На основу увида у документацију, узимајући у обзир формалне услове, претходно стечено образовање, академско искуство и њихову усклађеност са облашћу за коју је расписан Конкурс, затим, искуство у педагошком раду и оцену квалитета тог рада, Комисија предлаже Декану Факултета и Изборном већу Факултета организационих наука да се Петар Станимировић изабере у звање асистента на Факултету организационих наука Универзитета у Београду, за ужу научну област Менаџмент и управљање пројектима, на одређено време од три године, са пуним радним временом.

У Београду, 04.03.2025.

**КОМИСИЈА**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

др Драган Бјелица, ванредни професор,

Факултет организационих наука,

председник комисије

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

др Зорица Митровић, доцент,

Факултет организационих наука,

члан комисије

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

др Небојша Бојовић, редовни професор,

Саобраћајни факултет,

члан комисије